இயலாமல் தலையை அசைத்தார். நாங்கள் விடைபெற்று வந்தோம். அன்று மாலை சர்க்கரை பாரதியார் மடத்திற்கு வந்து தேசிகரைப்  பார்த்தார். அவர் சொன்ன விஷயங்களைக் கேட்டு நாங்கள்  	அவர் நிலையை அறிந்து இரங்கினோம். அவர் ஒரு ஜமீன்தாரோடு சில  மாதம் இருந்தார். அந்த ஜமீன்தார் தம் மாளிகையினுள்ளே தமக்கு மிகவும்  வேண்டிய ஒருவரோடு சீட்டாடிக் கொண்டிருந்தாராம். பாரதியார் அவர் காதில்  படும்படி வெளியிலிருந்தபடியே பாடினாராம். உள்ளே ஜமீன்தாரோடு  சீட்டாடினவர் ஒரு பெண் பாலாதலின் பாரதியார் உள்ளே போகக் கூடாதாம். 